Unes 500 persones assisteixen a les visites guiades al patrimoni industrial dins del actes de celebració del “Centenari de la Siderúrgia”
10 de gener 2018

![](/media/bjfbf3xt/89-1.jpg)  
  

Unes 500 persones han assistit a les visites guiades organitzades per la regidoria de Cultura de l'Ajuntament de Sagunt i la Associació de Patrimoni Industrial Valencià – APIVA l'Ajuntament de Sagunt. L'objectiu ha sigut donar a conéixer el patrimoni industrial del municipi a habitants del mateix i visitants, dins dels actes que s'estan duent a terme entorn de la celebració del Centenari de la Companyia Siderúrgica del Mediterrani.

**“Des de la Regidoria de Cultura valorem molt positivament aquesta iniciativa que permet posar en valor el nostre Patrimoni Industrial i la Memoria Obrera. Crec que l'associació APIVA ha fet un bon treball, enhorabona. Aquestes activitats com la gran cantitat d'actes per commemorar els Cent Anys de Siderúrgica han sigut molt destacables dintre de l'àmbit cultural, social i com ciutat educadora”**, ha declarat el regidor de Cultura, José Manuel Tarazona.

**“Som una gran ciutat amb una extraordinària història social i cultural, amb un sòlid present que ens consolida per mirar cap al futur amb optimisme, de fet comencem un nou projecte molt il·lusionant com Capital Valenciana de la Cultura dins de l'Any Europeu del Patrimoni Cultural 2018. Un projecte en el qual ha de participar la ciutadania”**, ha apuntat Tarazona.  

  

![](/media/5bvpyvqk/89-2.jpg)  
  
  

APIVA i la regidoria de Cultura han programat, durant els mesos d'abril a desembre, visites guiades que s'han celebrat els matins de l'últim dissabte de cada mes i que han resultat ser un èxit de participació.

En estes visites s'ha fet un recorregut pels principals espais industrials de la ciutat que s'han conservat com a testimonis de la nostra història més recent i s'ha explicat en quina situació es troben en l'actualitat.

![](/media/epjjjzf2/89-3.jpg)  
  

Cal destacar el gran interés d’habitants del municipi i visitants per estes visites, que quedaven completes ràpidament, havent d'ampliar l'aforament en els mesos d'estiu.

![](/media/my4fpf05/89-4.jpg)  
  

La procedència dels visitants ha sigut molt diversa. Entre els nacionals, la major procedència ha sigut la local, seguida de la província de València (Moncada, Paterna, Torrent, Burjassot, Meliana, Sueca) i de Castelló (Borriana, Almenara, Vall d’Uixó o Jérica). D'altres comunitats destaquen Madrid, Terol, Saragossa i País Basc. Entre els visitants internacionals, concentrats en els mesos d'estiu, destaquen els procedents de França, Alemanya i Holanda.  

*   [](http://www.facebook.com/sharer.php?u=https://aytosagunto.es/va/actualitat/unes-500-persones-assisteixen-a-les-visites-guiades-al-patrimoni-industrial-dins-del-actes-de-celebracio-del-centenari-de-la-siderurgia/ "Facebook")
*   [](http://twitter.com/share?url=https://aytosagunto.es/va/actualitat/unes-500-persones-assisteixen-a-les-visites-guiades-al-patrimoni-industrial-dins-del-actes-de-celebracio-del-centenari-de-la-siderurgia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/unes-500-persones-assisteixen-a-les-visites-guiades-al-patrimoni-industrial-dins-del-actes-de-celebracio-del-centenari-de-la-siderurgia/ "Linked In")
*   [](mailto:?body=https://aytosagunto.es/va/actualitat/unes-500-persones-assisteixen-a-les-visites-guiades-al-patrimoni-industrial-dins-del-actes-de-celebracio-del-centenari-de-la-siderurgia/)